
AIDO“ PRIEDAS VAIKAMS 


Mano tėviškėlė 
Ir kas užmiršti gali 
Tą gimtąjį namelį, 
Tą man brangiausią grįčią, 
Kur augau aš mažytis. 
Maži namų langeliai 
Man tą senovę kelia — 
Parodę jie mažučiui 
Pasaulį ir saulutę. 
Dar atmenu ir taką, 
Kur tiek bėgioti teko, 
Kur braidė kojos basos 
Ankstyvo ryto rasą. 
Ir tu, stovis prie kelio, 
Svyruok šakom, berželi, 
Svyruok vienu palikęs, — 
Tur būt, nebsusitiksim. 
Palangėj augo gėlės, 
Sodintos seserėlių, 
O kas dabar ten auga, 
Kai niekas jų nesaugo? | 
Aukštai vėju paskėlęs 
Sau plaukia debesėlis. 
Greičiau, vejeli, pūski, 
Skubėk greičiau, baltuti! 
Ką čia širdy turėjau, 
Nunešk į tėviškėlę. P. Kondratas. 

NEMUNAS 


Nemuną mes vadiname visų 
mūsų upių tėvu. Ir tikrai, jam tas 
pavadinimas visai teisingai pri- 
klauso: beveik visų mūsų upokš- 
nių, upelių irf upių vandens nu- 
plaukia į Nemuną, o jis jas nu- 
neša į mūsų jūrą motinėlę—į Bal- 
tiją. Tik labai nedidelė žemės da- 
` lis, kur dar gyvena mūsų broliai, 
atiduoda savo vandenis Dauguvos 
upei arba stačiai Baltijos jūrai. 

Nemunas, kaip gyvojo sidabro 
juosta, perjuosia mūsų žemes, 
plaukdamas per žaliuojančias pie- 
vas, per geltonuojančius javais 
laukus, per ošiančius miškus. Kas 
nori susipažinti su mūsų tėvynės 
grožiu, jos praeitimi, tegu tas ke- 
liauna Nemunu. Jis visa savo aki- 
mis pamatys, daug iš žmonių pa- 
sakojimų sužinos, kita jam kny- 
gos pabaigs. 


Nemunas prasideda toli rytuo- 
se, Gudijoje, didelėse pelkėse, di- 
deliais miškais apsuptose. Iš pra- 


džios jis plaukia, kaipo nedidelis 
upelis, tarp miškų, rinkdamas ki- 
tus upelius ir vis didėdamas. Čia 
jis plaukia ne mūsų žmonių gy- 
venamu kraštu, mūsų kraštą jis 
pasiekia tik ties Druskininkais. 
Sėskime į laivelį ir plaukime 


Nemunu iki Gardino. Gardine su- 
stokime kiek ilgeliau, susipažin- 
kime su miestu. 

Gardinas — senas miestas. Ru- 
sai šį miestą savinasi ir sako, kad 
jie jį senovėje esą pastatę ir va- 
dine Horodnia miestu. Cia ka- 
daise gyveno jų kunigaikščiai ir iš 
čia valdė nemažu žemės plotu. 
Kada lietuviai pradėjo kurti savo 
valstybę, o rusai ėmė dėl viduji- 
nių kovų silpnėti, Gardinas pateko 
į mūsų protėvių rankas. Kęstutis 
Gardiną buvo atidavęs valdyti savo 
sūnui Vytautui Didžiajam. Vytau- 
tas D. Gardine išbuvo kelis me- 
tus. Kai visa Lietuva pateko į Vy- 
tauto D. rankas, jis į Gardiną jau 
negrįžo. Po jo mirties Gardinas 
pateko lenkų įtakon. 

Gardinas ypač pagarsėjo prie 
karaliaus Stepono Batoro. Jis jį 
mėgo, jame ilgiausiai gyveno ir 
mirė. Vėliau Gardine posėdžiavo 
vienas seimas, kuris neva nutarė 
Lenkijos-Lietuvos valstybės dalį 
atiduoti Rusijai, Prūsijai ir Austri- 
jai. Iš tikrųjų, tas seimas, nusi- 
manydamas, koks likimas laukia 
valstybę, visą laiką tylėjo; ji net 
„kurčiuoju“ buvo praminę. 

Dabar jame gyvena lenkai, o 
apylinkėse į rytus — gudai, į pie- 
tus vėl lenkai, į šiaurę apie Drus- 
kininkus — lietuviai. Lenkai mie- 
stą pavadino Grodno. 

Gardine yra kelios bažnyčios 
ir cerkvės, kai kurios labai senos. 
Vieną bažnyčią Vytautas D. pa- 
statė, viena cerkvė, spėjama, dar 
prie rūsų kunigaikščių buvusi įkur- 
ta. Ant aukšto Nemuno kranto 
stovi graži karališkoji pilis. Ją pa- 
statė karalius Steponas Batoras 
toje vietoje, kur stovėjo senoji 
pilis. Tą vietą dabar kasinėja ir 
bekasinėdami užtiko Vytauto D. 
statytos pilies pamatus, dar gi- 

liau —ankstyvesnės mūsų protėvių 
ir rusų statytos pilies likučius. Tai 
labai įdomi vieta, nes joje yra 
ženklų, kurie įrodo, kas ir prieš 
ką čia šeimininkavo. Per Nemuną 
yra permesti du didžiuliai tiltai, 
labai aukštai iškelti. Iš jų Nemu- 
nas atrodo kaip juosta, kuria lėtai 
plaukia sieliai, vikriai narsto bai- 
darės ir žvejų laiveliai. 

Plaukime toliau Nemunu į šiau- 
rę. Štai iš kairės atbėgo į Nemuną 
graži upė, — tai Ančia, Ančia pra- 
sideda aukštumoje už Suvalkų 
miesto, kur netoliese prasideda ir 
dainių apdainuota Šešupė. Ji, pa- 
metusi Suvalkus, prisiartina prie 
Lietuvos valstybės sienos, perbėga 
Per miškus ir pelkes ir, pagaliau, 

akmenuotu dugnu sparčiai įsibė- 
gėjusi, puola Nemuno glėbin. 

Ančia — svarbi upė. Iš jos per 
Augustavo kanalą galima patekti 
į Vislą, — vadinas, iš Nemuno ga- 
lima nuplaukti vandeniu į Varšu- 
vą, Dancigą ir į kitus Lenkijos 
miestus, kurie yra prie Vislos. 
Dabar Ančios upe ir Augustavo 
kanalu plukdo mišką į Vislą ir į 
Nemuną. 

Kodėl tą upę taip keistai va- 
dina? Gal senovėje jos pakrantėse 
veisėsi daug ančių? Apie tai iš vie- 
tos žmonių negalima nieko sužinoti. 
Jie lietuviškai nekalba ir šio žo- 
džio nesupranta. 

Plaukime toliau, 
liokime. 


ilgai nespė- 
Vv 


PIRMA 


DIRBTI 


— A, mamyte, a, mamyte, 
Nusibodo man rašyti! 

Noriu lėkti iš grytužės 
Pabėgioti su draugužiais. 

Jau daug dirbau, daug rašiau, 
O nė kiek dar nelaksčiau. 
Nusibodo man sėdėti, 

Rankoj plunksna vis turėti. 
Leisk, mamyte, palakstyti, 
Baigsiu aš paskum rašyti! 


— Ne, vaikeli, ne, sūnyti, 
Pirma tu pabaik rašyti, 
O paskum pažaist galėsi, 
Kiek tiktai jau tu norėsi, 
Nes gi šiandien tu kitokio 
Darbo nebturėsi jokio. 

Tai dabar tu baik rašyti, 
O paskum jau eik lakstyti. 


030 


A. Baronas. 

Ryto maldelė 


Vėl, Jėzuli, pabudau, 
už naktelę ačiū Tau. 
Gerą dieng man žadi, 


1 
"imki visą Sau mane. 


Žaisiu, mokysiuos šiandien, 
ne kitam, o Tau tik vien. 
Aš nenoriu nusidėt, 

tik Tave karštai mylėt. 


Tėvelius varguose guosk, 
Sarge Angele danguos, 
taipgi saugoki mane, 
Laimink mus, o Marija! 


A. Šlinskis 


Barbutė 


Barbutė dar 
dar kvailutė. 
duonos plutelę, tuoj kapt ir 


mažytė. Ji 
Ras ant žėmės 


i burną. Saldainių popierėlį, 
kapt į burną. Ras kur žaislelį, 
ir tą į burnelę. 
— Barbut — sako 
=- nerankiok visko nuo 
žemės, neimk burnelėn. Tai 
biauru, negražu. Tik gyvuliu- 
kai taip daro. Pamatysi, kaip 
pavirsi gyvuliuku. 

— Su uodega? — klausia 
išsigandusi Barbutė. | 

— O kaip tu manai? Ir su 
snukiu! Ir su tokiom plačiom 
ausimi... 


sene- 
lis, 


— Na, na! Ir ką, senutėli? 

— Na, ir tėvelis pastatys 
tau tvartelį kieme ir ten mie- 
gosi ant šiaudų. O mamytė 
neduos tau nei duonutės, nei 
pienelio, nei sriubos, tiktai ži- 
nai ką? Pamazgų! 

-— Aš nenoriu, nenoriu!-—- 
ėmė šaukti Barbutė.—Aš ne- 
noriu būti tvarte, nenoriu pa- 
mazgų... 

Ir kapt mamytei už sijono... 

— Mamyte! — verkia, — 
aš daugiau neberankiosiu nuo 
žemės ir nevalgysiu. Aš ne- 
noriu tvarte būti! 

Atsiuntė Kietis. 

Jų šarka nevaišino... 


Kalp šarka svečius 


Seimininkė mūs šarkelė 
užsiprašė daug svetelių, o 
pati ragaiši kepa. Triūsia, 


skuba, sukinėjas, o vis tarška, 
o vis šneka. 

Tešlą: užmaišė — bet nepa- 
kilo. Krosnin pašovė — kuodą 
nusvilo. Krosnin malkų daug 
pridėjo, ir ragaišis supleškėjo. 

Pyksta šarka, laksto, šau- 
kia, o sveteliai alksta, laukia. 

Emė šarka žirnių virti. 
Puodą žirnių ji pripylė, šaltu 
vandeniu užpylė. Ir užkaitus 


ant ugnelės, šneka, kalba su“ 


sveteliais. 

Verda žirniai, verda, o vis 
bręsta, kyla, kyla... 

Ir iškilo iki viršaus, tik prr, 

„bėgiojo. 


vaišino 


pasipylė ant geležių. Aa, ai! 

Verda šarka dabar košės. 

— Gera bus košelė, sve- 
teliai, geeraa... 

Balta, tąsi ir tiršta košelė 
išėjo, sveteliai dargi seile ryja, 
net sveteliams seilės varvėjo. 

Pradėjo šarka svečiams 
košele dalinti: tam  šukelėn, 
tam kaušelin, tam kevalėlin, 
tam... Ai! 

Šarkelė suklupo, puodą su 
košė sumušė, košele išbarstė: 
tam snapą, tam koją, kitam 
sparnelį nuplikino... 

Sveteliai išsigando, visi iš- 
Oi, sarmata šarkai 
buvo didžiausia. 

Atsiuntė Dilgė. 

Žiemos vargai 


Tylumėlis, ramumėlis! 

Vien tik sniego baltos gėlės 
Krinta paslapčia. 

Alkaniems paukšteliams šalta: 
Žemę kloja sniegas baltas, 
Nes žiema jau čia. 


"Ir kiškelis greitakojis 
Dovanai miške klajoja, 
Maisto ieško jis. 

Tačiau nėr žolės sultingos 
Ir kopūstų skanių stinga, — 
Reik badauti vis. 


Tik gudri mūs voverytė 
Atsargos pasidaryti 
Netingėjo ji. 

Bet ir ji vargų patyrė, 
Nes gilių mažai jau yra, 
O žiema gili. 


Piktas mūsų krašto vilkas 
Jau mėsytės pasiilgo, 

Jos tačiau nėra. 
Širmuonėliai, kiaunės, lapės 
Ir genelis ilgasnapis 
Kenčia, nes žiema. 


Oi, kaip bloga, vienu žodžiu, 

Ir pilkam miške ir sodžiuj, — 
Nieks nenor žiemos! 

Visi laukia vasarėlės, 

Kai jos turtas — gražios gėlės — 
Žemę vėl papuoš. 


J. Mackevičius. 


Miegančiai vasarėlei 


Debesėlis neša 
Baltas pusnis sniego. 
Žalia vasarėlė 

Po pusnimis miega. 


iūčia, vasarėle, 


A-a-a a liūli, 


Baltuos patalėliuos 

Tavo grožis guli. 
Sapnuok, vasarėle, 
Apie kriaušes, slyvas, 
Apie plaštakėles 
Ir kvapias alyvas. 


Prisimink — dainavom 

Po plačiuoju uosiu, 

Kai nubusi tujen, 

Aš ir vėl dainuosiu. P. Ušeckas 

Krinta baltos snaigės... 


Krinta baltos snaigės 

Ant pilkos žemelės, 

Ant plonų stiebelių 

Ir menkos žolelės. 
Mes, maži vaikučiai, 
Džiaugiamės ir šaukiam: 
Ačiu Tau, Dievuli, 
Mes senai to laukiam! 


Bet kiškelis liūdi, 
Visą laiką verkia 
Ir dienomis budi, 
Meldžiasi ir šaukia: 
— O, tas baltas sniegas, 
Kuris jums patinka, 
Tik šunims parodo, 
Kur yr mano takas! 


Krinta baltos snaigės 
Ant pilkos žemelės, 
Storu sluoksniu dengia 
Zoleles maistingas. 


DU ŠALČIAI 


Rusų pasaka 


Švaistėsi lygiais laukais du šal- 
čiai, du tikrieji broliai, nuo kojos 
ant kojos šokinėdami, ranka į ran- 
ką pliauksėdami. 

Ir atsiliepė vienas šaltis į ant- 
rąjį: 

— Šalti brolyti — raudonoji no- 
syte! Ar ne metas mums pasi- 
linksminti, žmones pašaldyti? 

Atsakė anasis: 

— Šalti brolyti — mėlynoji no- 
rytel Jei nori žmones šaldyti, ne- 
reikia laukuose švaistytis. Laukai 
sniegu užversti, visi keliai užpu- 
styti: niekas negali išbristi, niekas 
negali išvažiuoti. Bėkime geriau 
į tamsųjį mišką. Ten, nors mažiau 
erdvės, bus daug linksmiau: vis 
kas nors keliu važiuos. 


Pasakyta — padaryta. Nubėgo 
du šalčiai, du tikrieji broliai, į tam- 
sųjį mišką. Bėga, linksminasi, nuo 
kojos ant kojos srykčioja, per 
egles, per pušis šokinėja. Seno- 
sios eglės braška, jaunuosios pu- 
šys girgžda. Per minkštąjį sniegą 
perbėga — lieka kietoji 
pernykštės vasaros stiebelį suran- 


žievė, 


da — pūstelėja, visą kaip perlais 
apipila. 

Ir išgirdo jiedu iš vienos pusės 
barškutį, iš kitos — skambutį. Su 
barškučiu  sodietis važiavo, su 
skambučiu — ponas. lr pradėjo 
šalčiai tartis ir“ ginčytis, ku- 
ris jų paskui kurį turįs bėgti ir 
kurį turįs šaldyti. Šaltis broly- 
tis — mėlynoji nosytė, kaipo jau- 
nesnis, taip sako: 

— Aš geriau sodietį vysiuos. 
Aš jį greičiau įveiksiu. Jojo kaili- 
niokščiai seni, sulopyti, kepurė 
skylėta, kojos vyžuotos. Tu bro- 
lyti, kaipo stipresnis, vykis ponė- 
ką. Jis, matai, lokio kailin sulin- 
dęs, lapinę kepurę užsimaukšlinęs, 
vilko batus užsimovęs. Aš jojo 
neįveiksiu. 2 

altis brolytis — raudonoji no- 
sytė tik šypsosi, tik šypsosi. 

— Jaunas dar tu, —- sako, — 
brolyti! Na, teesie, kaip tu nori: 
vykis sodietį, o aš vysiuos ponė- 
ką. Vakarą susitiksime, pasipasa- 
kosime, kas mūsų turėjo lengvą 
darbą ir kas sunkų. Tuo tarpu 
sudie! 

— Sudie, brolyti! 

Šviltptelėjo, brakštelėjo, nu- 
bėgo. 

Tik saulei nusileidus, 
broliai vėl lygiame lauke, 
nėja vienas antro. 

— Tai tu, brolyti, aš manau, 
prisikamavai su tuo ponėku, — 
kalba jaunesnysis, — ir nieko, 
man regis, jam nepadarei? Na, ar 
galima toksai įveikti! | 

Vyresnysis tik šypsosi. 

— Ė, — sako, — šalti brolyti — 
mėlynoji nosyte, jaunas dar tu ir 
- mažai išmanai! Aš jį taip pager- 
biau, kad jis ištisą valandą šildy- 
sis ir nesušils. 

— O lokio kailiai, o lapinė ke- 
purė, o vilko batai? 

— Neišgelbėjo. Ilindau aš į jo 
lokio kailius, į kepurę ir į batus, 
ir pradėjau gnaibyti, šaldyti. Jis 
spaudžiasi, jis dangstosi, galvoja: 
„Stai aš nė vienu sąnariu nepaju- 
dėsiu, gal būt, man bus šilčiau“. 
Apsiriko jis, vargšas! Aš to tik ir 
norėjau. Kaip pradėjau aš jį šal- 
dyti, vos gyvą paleidau iš šlajelių. 
Na, o ką tu padarei savajam so- 
diečiui? 

— Oi, šalti brolyti—raudonoji 
nosyte, negražiai tu su manim pa- 
sielgei, kad iš karto į mano protą 
neprabilai, nepamokei. Aš tikėjaus 
sodietį sušaldyti, o pasibaigė tuo, 
kad jis man šonkaulius apdaužė. 

— Na, kaip tatai galėjo atsi- 
tikti? 

— O buvo šitaip. Važiavo jis, 
ir tu pats matei, malkų kirsti, Jam 


susitiko 
klausi- 


* 


Vakaro danguj žvaigždelės 
Spindi, šypsosi meiliai; 
Mirga, tviska ir vilioja 
Jų auksiniai spinduliai. 


* 

bevažiuojant, pradėjau aš jį šal 
dyti. O jis nenusigąsta, dar plūsta: 
kad jį, tą šaltį! Aš net užsigavau 
ir dar labiau pradėjau jį gnaibyti 
ir spirginti. Tik ne ilgai aš taip 
linksminaus. Atvažiavo jis miškan, 
sustojo, išlipo iš rogių ir griebėsi 
kirvio, Štai dabar, pagalvojau sau, 
aš jį jau pribaigsiu. Įsiveržiau aš 
jam po kailiniokščiais ir pradėjau 
šaldyti. O jis kerta, o jis kerta, | 
tik skiedros lekia į visas puses. 
Aš žiūriu,—jis jau kaista, po kai- 
liniokščiais man pačiam ankšta, — 
pabėgau. O jis vis dirba, vis dirba, 
ir visai nešąla, bet prakaituoja. 
Ziūriu, — jis kailiniukus nusivilko, 
ant kelmelio padėjo. Nudžiugau. 
„Palauk, galvoju, aš tave pamo- 
kinsiu“'! Kailiniukai visi šlapi, aš į 
juos įsisukau, sušaldžiau, kad ga- 
limailaužyti. „Na, pamėgink tu jais, 
džiūgauju, apsivilkti, tada geriau 
įvertinsi mane“. Pabaigė jis darbą 
ir atėjo prie kailiniukų. Aš visas 


iš džiaugsmo net sudrebėjau! Pa- 
žiūrėjo sodietis = ir  nusispiovė. 
„Spiaudyk, spiaudyk, pamaniau, 


bet manęs taip greitai nenusikra- 
tysi!“ O jis išsirinko pagali ilgesnį 
ir šakotesnį ir pradėjo kailiniukus 
plakti. Plaka ir spiaudo. Aš norė- 
čiau kuo greičiausiai iš jo kailinių 
pabėgti, tačiau negaliu, gauruose 
įsisukęs esu, nepajėgiu ištrūkti. O 
jis plaka, o jis plaka! Pagaliau, pa- 
sisekė man pasprukti, maniau, 
kaulų nebesurinksiu, iki šiol šonus 
gelia. 
— Na, na! 


* 


Tyliai migdo vaikužėlį 
Pasaka žvaigždžių graži. 
Kartais šilą pabučiuoja 
Ir nurieda dangumi. 

Kai aš mažas buvau 


Kaip aš pragyvenau pirmuosius 
šešerius metus, nieko nebeatme- 
nu. Kai sulaukiau septintuosius, 
motina nuvedė mane mokyklon. 
Ne vienas gali paklausti, kodėl 
mane nuvedė mokyklon ne tėvas, 
bet motina. Mat, tėvelis mano bu- 
vo miręs, palikdamas mane dar 
visai mažą. Taigi, kai motina pra- 
nešė man, kad rytoj ji nuvesianti 
mane mokyklon, aš visą dieną 
galvojau apie tai ir visą naktį ne- 
sumerkiau akių, laukiau rytojaus, 


kad galėčiau greičiau eiti mo- 
kyklon. 
Sulaukiau, pagaliau, ir kitos 


dienos. Aš anksti nusiprausiau, su- 
valgiau pusryčius ir su motina išė- 
jau iš namų. Mokykloje radau daug 
tokių pat vaikų, kaip ir aš buvau. 
Visi sėdėjo suoluose, kampe sto- 
vėjo didelė juoda lenta, ant sie- 
nos kabojo žemėlapis ir keletas 
paveikslų. Mokytojas ir mane pa- 
sodino suolan su kitais vaikais. 
Per pamoką jis rašė ant lentos 
kreida, vaikams liepė rašyti į są- 
siuvinius, 

Mokytojas priėjo ir prie manęs 
ir paklausė, kuo aš vardu. „Juo- 
Zzas“,—drąsiai atsakiau jam. Po to 
mokytojas priėjo prie lentos, pa- 
rašė didelėmis raidėmis „Juozas“, 
ir liepė parašyti ir man. Aš atsar- 
giai priėjau, paėmiau gabalą krei- 
dos ir nedrąsiai ėmiau rašyti to- 
kias pat raides, kokias buvo para- 
Š$ęs mokytojas. Kai pabaigiau ra- 
Šyti ir parodžiau kitiems savo 
darbą, visi vaikai ėmė juoktis: 
Mano raidės buvo visai ne tokios, 
kaip mokytojo; aš nuo rašymo bu- 
Vau visas iškaitęs. O kai vaikai 
ėmė juoktis, man pasidarė labai 
nesmagu. Jaukiau pasijutcu, kai 
mokytojas pagyrė mane, sakyda- 
mas, kad iš manes būsiąs geras 
mokinys. 


Aš pasilikau mokykloje. Bėgo 
dienos po dienos, savaitės po sa- 
vaitės, mėnesiai po mėnesio. Taip 
ir pasibaigė mokslo metai. Moky- 
tojas paskutinę dieną liepė mums 


„ateiti be knygų ir sąsiuvinių. Sakė, 


kad tą dieną pamokų jau nebebus. 
Susirinkome visi. Atėjo ir moky- 
tojas. Mes visi sutartinai jį pasvei- 
kinome. Už tai jis mus pagyrė. 
Sukalbėjome maldelę, susėdome,— 
ir pradėjo kalbėti mokytojas. Jis 
mums sakė, kad nuo šios dienos 
prasideda atostogos, kad mes ne- 
lankysime mokyklos, kad reikia 
gražiai elgtis, nedaryti skriaudos 
kitiems vaikams ir kaimynams, 
nenaikinti medelių, neerzinti šunų 
ir kačių, nedraskyti paukščių liz- 
delių, visados klausyti savo tėvų 
ir vyresniųjų. Mes prižadėjome 
visa taip daryti, kaip jis mus moko. 
Atsisveikinome ir išsiskirstėme kas 
sau. 

Greitai prabėgo atostogos, atė- 
jo vėl mokslo metai. Aš jau mo- 
kiaus antrame skyriuje. Mokslas 
man sekėsi neblogai. 


Trečiais mokslo metais moky- 
tojas nukėlė mane į trečią skyrių, 
o ketvirtais — į ketvirtą. Penktais 
mokslo metais aš jau pabaigiau 
mokslą. Aš nuoširdžiai padėkojau 
mokytojui už darbą ir triūsą, 


Aš jau nevaikščiojau mokyk- 
lon, bet pas mokytoją dažnai užei- 
davau: vis dar ėmiau iš jo knygų 
pasiskaityti. O kai labiau pasiūgė- 
jau, pradėjau skaityti ir laikraš- 
čius. Tuomet dar nėjo nei „Auš- 
relė“, nei „Varpelis“, tai reikėjo iš 
karto pradėti skaityti didžiuosius 
laikraščius. Paskui labai pamėgau 
vaidinimus ir eidavau kitiems j 
pagalbą, kai buvo ruošiami vaka- 
rėliai. 

Visamylis. 

Gandro nuotykiai Egipte 


Egipte nepaprastas karštis. Gy- 
vuliai tenai toki, kokius kituose 
kraštuose galima matyti tiktai žvė- 
rynuose. Ir medžiai, krūmai, gėlės 
kitoki, o žolė tokia aukšta, kad 
dramblys joje gali pasislėpti. 

Saulė tenai taip kaitina, kad pas 
mus dėl tokios kaitros reikėtų už- 
daryti mokyklas keliems mėnesiams. 
Užtai kai pradeda lyti, tai vanduo 
griūte griūva žemyn, tiesiog gali 
skėtį sulaužyti. 

Taigi tame krašte ant špygme- 
džio šakos tupėjo kartą vienas 
gandras labai nusiminęs. 

Jis buvo pirmą kartą drauge su 
kitais atlėkęs į Afriką. Iš pradžių 
jam čia gana patiko. Tik paskui 
užėjo nepakenčiami karščiai. Gėlės 
ir medžiai nuvyto, žolė išdžiūvo, 
žvėrys išsislapstė, kur galėjo, upė 
Nylas beveik išdžiūvo. 

Tada visi gandrai subruzdo ir 
pasileido lėkti į savo kraštą. Bet 
vienas jaunas gandrelis turėjo pa- 
likti Egipte, nes buvo sparną išsi- 
sukęs. Taigi dabar tupėjo nuliūdęs 
„ant spygmedžio šakos ir galvojo 
apie savo gimtąjį kraštą, žiemių 
šone, apie gražią kūdrą ir patogų 
-lizdą ant klebonijos, kuriame buvo 
gimęs. 


— Kaipgi čia toliau bus? — 
atsidūsėjo gandras. 
— Labai gerai — atsakė jam 


špygmedis, — tegu tik pradeda lyti. 
— O ar greit pradės? 


— Neilgai trukus, aš jaučiu 
einantį lietų visu savo kamienu ir 
"šakomis. GS 

— Palauk, ką aš girdžiu? — 


"paklausė gandras. 
` — Ką girdi? Tai vieno medžio 
žievė taip braška nuo sausros. . 
— O čia vėl kas?.. Lyg stiklai 
kur dūžtų. 


— Tai tiktai du mano lapai nu- 
krito ir sutrūko. 

— Nepaprastas karštis! — su- 
tauškėjo snapu garnys, pakėlęs gal- 
vą. Medžių žievė braška, lapai iš 
kaitros trūksta, kaip stiklas! Mano 
kraštas man geriau patinka. Žiemą, 
sako, tėnai nemalonu ėsą, dėlto 
kuriam laikui išlekiame kitur; bet 
dabar, kada pradėjo saulė šildyti, 
tai labai gera, gražu. Man tiesiog 
širdį skauda, kad šį kartą negalė- 
jau su kitais gandrais parlėkti. 

— Palauk, ir čia bus gražu, — 
stengėsi raminti jį medis. Kai užeis 
lietus ir nublaškys pernykščius la“ 
pus, tai mes, medžiai, naujais pa“ 
sipuošime ir pražydėsime. 

— O tas lietus ar labai 
lonus? — parūpo gandrui. 

— Šiurpu esti, bet gražu! Taigi 
patariu tau nusileisti į mano ka- 
mieno tuščią vietą; tenai bus ra- 
miau. Tik greičiau, nes lietus jau 
čiapat. 

Netrukus visas debesys nugriu- 
vo iš dangaus. Garnys, kaip nu- 
blokštas, nusirito iš medžio. Visas 
peršlapęs su dideliu vargu pakilo 
aukštyn ir įlindo į medžio išdubą. 

— Vargeli tu mano, vargeli! — 
atsidūsėjo jau įduboj. 

— Bus ir blogiau dar,—pasakė 
jam medis, — užtai paskui bus 
taip puiku, kad ir įsivaizduoti ne- 
gali. 

Lijo- dieną ir nakti. Vanduo 
šniokšdamas tekėjo iš aukštumų 
į Nylą. Nylo vanduo pakilo, išsi- 
pylė per krantus ir visą klonį apsė- 
mė. Gyvuliai spruko tolyn nuo 
upės į aukštesnes vietas, beždžio- 
nės, įsikrausčiusios į medžių viršū- 
nes, skurdžiai šūkavo. 

— Netrukus visa tai praeis, — 
pasakė paskui špygmedis, — aš jau- 


nema- 

čiu, kaip man nauji lapai sprogti 
rengiasi. 

Iš tikrųjų, po kelių dienų lietus 
ėmė silpnėti ir, pagaliau, visai pa- 
liovė liję. 

Klonyje vanduo pranyko, pra- 
dėjo viskas taip greit augti, kad 
gandrui baisu pasidarė. 

— Dievulėli, kaip šaute šauna 
aukštyn! — stebėjosi jis, žiūrėda- 
mas į artimiausią krūmą.—Tiesiog 
matyt, kaip auga. 

— Cia viskas greit auga, tik 
pažiūrėk į mano lapus — rytoj jau 
nematysi gražesnės viršūnės už ma- 
nąją. Atsitūpk aukščiau, tai matysi, 
kaip gražu aplinkui. Ten bus tau ir 


saugiau. 
— Saugiau? — nustebo gandras 
ir pasipūtė. — Kas gi galėtų man 


ką padaryti? Mane visur mėgsta ir 
neduoda skriausti. Ir čia prie Nylo 
mane žmonės taip pat gerbia, kaip 
ir ten šiaurėje. 

— Aš ne apie žmones kalbu. 
Čia yra, pavyzdžiui, gyvačių... 

— Gyvačių!—apsidžiaugė gand- 
ras. Mat, namie jis labai mėgdavo 
gyvačiukes rankioti ir ryti. — Jos 
man labai gardžios, o aš jau taip 
seniai ką prarijęs. 

— Argi turėtum drąsos stoti 
į kovą su £Vvate? — nustebo špyg- 
medis. — Čia visi gyvačių bijo. 

— Na tik parodyk man gyva- 
tę, — paprašė gandras, — tai pa- 
matysi, kaip su ja apsidirbsiu. Čia 
taip prižėlę, kad sunku pamatyti, 
kas žeme slankioja. 

— Taip, čia žemė derlinga. Ar 
tavo krašte kitokia? 

— Ir ten vasarą auga, želia ir 
žolė, ir javai, ir medžiai, tik su sai- 
ku. Šiaurėje viskas daroma sąmo- 
ningai, palengva, ne galvotrūkčiais. 


— Vis dėlto puiku, kai viskas 


taip greit aukštyn kyla, žiedus lei- 

džia. - 
Gandras tupėjo medžio viršū- 

nėje, dairėsi aplinkui ir stebėjosi, 

kaip čia viskas smarkiai augo, la- 
pojo, kaip visur paukščių ir gyvulių 
knibždėte knibždėjo. ; 

Visas upės krantas, neseniai 
toks plikas, tuščias, dabar buvo 
prižėlęs aukštų žolių. Buvo matyti 
ir jų gražus atspindis vandenyje. 
Ant kiekvienos šakelės galėjai pa- 
stebėti kokį paukštį, ant kiekvienos 
gėlės margavo drugelis. Aukštoj 
žolėje strykčiojo elniai, antilopės 
ir grakščios stirnelės. Prie vandens 
leidosi stumbrų kaimenė, kitur ma- 
tyti buvo dramblių būrys, jie žy- 
giavo galvas iškėlę, trimituodami. 
Sutemus taip sustūgo liūtas, kad“ 
aplinkui kas gyvas iš baimės su- 
virpėjo ir sustingo. 

— Matau didelę biaurią kiau- 
lę, — pasakė paskui gandras. — 
Ant keteros ji nešasi vaiką dar 
biauresnį... Dabar juodu voliojasi 
žolėje .. Kiaulytė kriuna... 

— Tai ne kiaulė, tai begemo- 
tas, arba Nylo arklys! — nusijuokė 
medis. — Ar tavo krašte tokių 
nėra? 

— Yra tiktai tikrų kiaulių, tik 
jų neleidžia visur bastytis, nors jos. 
toli ne tokios didelės ir tokios 
šlykščios. Mūsų krašte žmonės žiūri 
daugiau tvarkos. Kas gi tenai ištu- 
rėtų, jei taip viskas eitų, kaip čia. 

Špygmedis nieko į tai neatsa- 
kė — jis nesuprato, ką gandras 
apie tvarką pasakė, ir neturėjo ka- 
da pagalvoti, nes jau laikas buvo 
jam baigti žydėti ir pradėti vaisius 
auginti. s 

Gandras, tuo tarpu pasidairęs 
po apačią, paklausė: 0 

— Špygmedi, kas gi ten atei- 
na? — Dabar lipa skersai pargriu- 
vusio medžio kamieną. 

— Taigi, mielas drauge, tai yra 
viena iš mūsų gyvačių. Noriu pa- 
žiūrėti, kaip tu ją rysi. 

Gandras su pasibaisėjimu pa- 
žiūrėjo į tą baidyklę, palengva 
atslinkusią žeme. Dabar ji sustojo, 

susirietė ir, pakėlus galvą, ėmė 
apžiūrimėti gandrą. Gyvatė buvo 
mažiausia trijų metrų ilgio ir labai 
drūta. 

— Ar tai... Ar tai... gyvatė? — 
pramikčiojo išsigandęs gandras ir 
pakilęs nutūpė aukščiau ant šakos. 

= — Taip, gyvatė. Čia nėra ge- 
resnių. Tik greičiau ją pačiupk, kad 
nenušliužių toliau. Matau, kad ji 
šiandien dar neėdus. 

— Ar ji ir aukštyn pašokti ga- 
lėtu? — virpančiu balsu paklausė 
gandras. 

> Jis tuojau būtų pakilęs ir nulė- 
` kęs kitur, tik iš išgąsčio negalėjo 
pasijudinti. 

— Nebijok, pas tave ji nejlips. 
Juk negali reikalauti, kad pati atei- 
tų ir duotųsi suėsti, — nusijuokė 
špygmedis. — Be to — žiūrėk — 
dar atsirado iš kur jauna antilopė; 
su ja turėsi apsidirbti. 

— Baisu! — susipurtė gandras. 

— Kas baisu? Juk pats gyreisi, 
kad gyvates rydavęs. Taigi gyvatės 
ėda antilopes, o tu gyvates. 

— Ne! — sušuko gandras, — 

aš jos nepajudinsiu! Gyvatės, apie 
kurias kalbėjau, mažos, gardžios, 
ne tokios baidyklės, supranti? 

— Ziūrėk, jau antilopė čia, — 
pasakė špygmedis. 

Nenujausdama pavojaus, grakšti 
antilopė atstrykčiojo, - smagiai me- 
kendama. Tuojau šoko prie jos 
gyvatė, apsivyniojo kelis kartus 
aplink jos kūnelį ir taip suspaudė, 
kad žvėrelis sugniužo, kaip kempi- 
nė. Net surikti nepajėgė. 

— Jau baigta, — tarė medis, — 
dabar pažiūrėk, kaip gyvatė ris. 

Gandras gavo pamatyti, kaip | 
gyvatė, pasiguldžius antilopę, pra- 
dėjo ryti ją su oda ir plaukais. 
Kaip koks didžiulis kamuolys, nu- 
slinko palengva antilopės kūnas iš- 
ilgai gyvatę. 

— Tuojau ji atsiguls ir virš- 
kins, — paaiškino medis. — Dabar 
ji niekam nieko nedarys, gali nusi- 
leisti žemyn ir ją praryti. 

— Labai dėkui! — atsakė gand- 
ras, dar vis virpėdamas iš baimės. 


e—a  — 


ŽIEMA 


Mūs žemelė pasipuošė 
Šalto pūko šydeliu 

Ir miegučiui pasiruošė 
Po tuo baltu pūkeliu. 


Šiaurės svečias kaskart spaudžia 
Upes, ežerus visus. 

Nepalietęs nepaleidžia 

Nė mažyčių žandelius. 


Tai įgnyba, tai užgauna 


- Nosi, kojas ar ausis, 
Ašarėlėmis nuplauna 


Mėlynąsias jų akis. 


Bet mažyčiai jo nebijo, 
Laksto, čiuožia Iedučiu, 
Daineles linksmas dainuoja, — 
Ir jiems gera ir smagu. 


O bakužėse langeliai 

Žydi rožėms, jurginais, 3 
O kaip džiaugiasi vaikeliai 

Papuošimais tais grąžiais! 


Tveraitis 

TADO 


Žiemą, kai saulutė šviečia, 


V/AR'PEL IS 


NELAIMĖ 


Eina džiūgaudams vaikinas, 


Gamta, rodos, kvieste kviečia Vaizdai jo akyse pinas. 


Pas save. Štai tokią dieną, 
Matom, ir Taduks Paulėnas 


Jais jis taip susižavėjo, 
Jog... duobės nepastebėjo 


Laukeliu linksmai sau drOžia Ir vargšelis, lyg nemitęs, 
Pasidžiaugi gamtužės grožiu. I tą duobę pūkšt įkritęs. 


— Gelbėkit!—garsiai sušuko, Ir netrukus, matot, Tadas 


Nusigandęs mūs vyrukas. 
Šauksmas plačiai nuaidėjo. 
Čia kaimynas kaip tik ėjo, 
Tat išgirdęs, tekins bėga 
Gelbėt artimą iš bėdos. 


Žemės paviršiuj vėl rados. 
Jis širdingai padėkojo 
Savąjam išgelbėtojui. 

Po to šiek tiek pakalbėję, 
Jie savais keliais nuėjo. 


CD 

ŽVEJO SŪNUS 


Tai buvo ramaus būdo, mėlynų 
akių berniukas. Vilkėdavo prastais, 
naminiais drabužėliais, kuriuos pati 
mama ausdavo ir siūdavo. Saulės 
nudegintas, vėjo ir vandens užgrū- 
dintas veidas rodė, kad berniukui 
netenka sėdėti namie be darbo ir 
dykinėti, o atbulai — jis, kaip ir 
visų žvejų sūnūs, dirbo nuo saulės 
petekėjimo iki jos nusileidimo. 

Laisvalaikiu mėgdavo jis atsi- 
sėdęs ant aukšto, medžiais apau- 
gusio kranto, po šimtamete pušimi 
žiūrėti į skęstančią jūron saulę, ku- 
rios raudoni pirštai  glamonėdavo 
jo rudą veidą. Nebūdavo jo ten 
tada, kai padangę niūrios išvaizdos 
debesys dengdavo. 

Tačiau ar visuomet jis galėda- 
vo, besileidžiant saulei, ten stovėti 
ir jo pamylėtąją jūrą stebėti. O 
ne— Juozukas (toks jo vardas bu- 
vo) su savo tėveliu kartais kelias 
dienas jūroje plaukydavo. Tuomet 
jo vyresnioji sesutė Arvilė dažnai 
eidavo pajūrin ir, atsistojusi ant 
aukšto kranto, priglaudusi ranką 
virš akių, žiūrėdavo į beribę, susi- 
liejančią su dangumi jūrą, bene 
pamatys jūros paviršiuje juodą teš- 
kelį. Bėgdavo tuomet ji namo pra- 
nešti linksmą žinią: 

— Mamyt, Juozukas su tėveliu 
grįžta. 

Raukšlėtas motinos 
džiaugsmu nušvisdavo. 

— Dėkui Aukščiausiajam! Eina- 
me pasitikti: juk jie išalkę, pavargę. 

Po valandos visi keturi linksmi 
būdavo pirkios viduje. Motina su 
Arvile sukinėdavosi apie laimikį— 
įvairaus didumo žuvis, o devynia- 
metis žvejys ir tėvelis malšindavo 
savo alkį. 

Taip slinko laikas. Juozukas, 
žiūrėdamas į grąžiąją jūrą, dažnai 
ilgėdavosi kažin ko, o ko pats ne- 
žinodavo, nors stengdavosi atspėti. 


veidas 


Vasaros pabaiga artėjo. Rečiau 
pasitaikydavo gražiųjų saulėlydžių, 
kuriuos Juozukas taip mėgo. Vieną 
kartą, kai rytuose vos paraudęs 
dangus pranašavo artėjančią dieną, 
išplaukė tėvelis į jūrą žvejoti. 

Vakar prašė Juozukas, kad tė- 


velis leistų jį kartu plaukti, bet 
šis atsakė: 
— Ne, vaikeli, tu po vakar 


dienos pavargęs. Pailsėk, nes blo- 
ga, kaip jauni per daug nusidirba. 
Senatvė sunki būna... 

Juozukas sutiko, nes buvo pra- 
tęs savo tėvelio klausyti. 


Jūra buvo rami. Dangus mė- 
lynas, mėlynas ir tik vakaruose 
klaidžiojo keli, lyg paklydėliai, de 
besėliai. 

Tačiau apie vidudienį iš vakarų 
pradėjo kilti juodi debesys. Juo- 
zukas, kuris triūsė prie pirkios, 
neramiai apsidairė... Tėvelis vie- 
nas išplaukė... Jį audra gali už- 
klupti. Dieve, Dieve, kad tik jam 
kas nors blogo neatsitiktų! Jo šir- 
dis, lyg ką blogo nujausdama, 
smarkiai plakė. 

Tekinas nubėgo pajūrin. Jūros 
bangos didėjo. Saulė buvo pasi- 
slėpusi, o juodi debesys jau di- 
desnę dangaus pusę aptraukė. Ne- 
ramus žiūrėjo Juozukas į šėlstan- 
čią jūrą, tačiau nieko, išskiriant 
didejančias bangas ir niūrų dangų, 
nematė. 

Praėjo valanda, praėjo dvi, 
trys... Artėjo vakaras. Juozukas ir 
namiškiai kaip nesavi. Dažnai jie 
skuba pajūrin, tačiau veltui — tė- 
velis negrįžta. 

Juozukas bėga šen, bėga ten 
ir.. prisimena, kad pas juos yra 
valtis. Bėga į pirkią. 

— Mama! — šaukia jis, o jo 
balsas dreba.— Aš plauksiu tėvelio 
ieškoti, aš... 

— Sūneli mano, kas bus, kai 
tu nuskęsi. Melskime Dievą, kad 
Jis teiktųsi mums tėvą sugrąžinti. 

Bet sūnus tų žodžių negirdėjo. 
Arvilės padedamas nutempė valtį 
pajūrin ir po valandėlės jaunasis 
žvejys atsidūrė tarp putojančių 
bangų. Kaip tėvelis jį mokė, plau- 
kė prieš bangas, nes iš šono ban- 
gos gali laivelį apversti. 


— Sudieu, Juozuk, žiūrėk, kad... 


Kitus sesutės Arvilės žodžius 
Vėjas nuslopino. Juozukas plaukė. 
Kranto nesimatė. Vėjas tai mažėjo, 
tai didėjo, tačiau bangos vienodai 
šėlo. O vakaras artinosi, Juozuką 
apėmė baimė, norėjo grįžti. Bet 
ne! Juk jis žvejo sūnus... neturi 
bijoti jūros, bet... kas čia? Lenta! 
Ach Dieve... Irklas užsikabino už 
kažin kokios drobės. Tai burės, tė- 
Velio laivo burėsl.. 

Beviltiškai Juozukas žiūrėjo į 
Vandenį. Jo akyse spindėjo di- 
džiausias nusiminimas. Norėjo jau 


"šokti vandenin ir skęsti... nuskęsti 


toj vietoj, kur jo tėvelis žuvo. 
Bet atsiminė mamą, Arvilę. Kaip 


jos gyvens jam žuvus?.. O gal tė- 


velis dar gyvas. Nuplaukė ten, nu- 
plaukė šen - nieko nesimato. O gal 
Teiktų jį pašaukti? 
A-ū-ū-ū-0! — sušuko. 

— Ū-ū-ū-ū-ū! — pasigirdo de- 
šinėje. 

Juozukas net pašoko iš džiaugs- 


—- 


VA R. PE LLS 


4-anką paleido nuo 
\ g sas žinojo, kad susijaudinęs tėvas 

mo. Dieve, Dieve! Tėvelis gyvas! 
Kiek tik leido jo jaunos jėgos, už- 
gulė ant irklų, nebodamas, kad iš 
šono mušančios bangos gali apver- 
sti laivelį. Du kartus laivelis buvo 
tiek pakrypęs ant šono, kad treč- 
dalis laivo vandens prisisėmė. 


— Aū-ū-ū-ū! — vėl sušuko 
uždusęs, 
— Juo... Juozai! — pasigirdo 
Cia pat 
3 Atsisuko ton pusėn. Bangos 
+blaškė rąstą, o už jo užsikabinęs 
aikėsi tėvelis. 
— Tėveli... 
— Juozai... 


Ir--tėvelio galva nusviro. Vieną 
rąsto. Juozu- 


ali paleisti nuo rąsto ir antrą 
anką ir nugrimsti tuomet, kai taip 


farti buvo išgelbėjimas. Paliko lai- 


velį ir šoko su drabužiais van- 
denin. RA 

Viena ranka laikydamas laivelį, 
kita tėvelio rankovę, prisistūmė 
arčiau sieliaus. 

Tėvelis tylėdamas paleido ranką 
nuo sieliaus, čiupo už sūnaus lie- 
mens, o paskiau už laivelio krašto. 

- Sūnau... lipk:.. 

— Tu... tėtyt... tu lipk pirmas. 

— Tėvas sunkiai įlipo, griebė 
sūnų už rankos ir po valandėlės 
abu buvo Įaivelyje. 


* 
* * 


Kai po sunkios kovos su ban- 
gomis jie buvo ant kranto, tėvas 
paskutinėm jėgom griebė sūnų 
glėbin ir, bučiuodamas jo šlapią, 
jūros vandens išplautą, veidą, su- 
šuko! 

— Sūnau, tu... tu esi tikrai ver- 
tas žvejo sūnaus vardo... Aš dabar 
ramus galėčiau mirti, nes žinau, 
kad yra tas, kuris mokės motiną 
aprūpinti, kuris mokės su gyve- 
nimo ir jūros audromis kovoti. 

J. Mackevičius 


>» 

ŽINELĖS 

Akmeniškė, Švenčionių apskr. 
Ir čia buvo vaikų eglutė. Sausio 
22 d. tėvų pasamdytos mokytojos 
p lės J. Verikaitės rūpesčiu čia buvo 
surengta vaikams eglutė. Gretimų 
kaimų“ vaikučiai, mokytojos moki- 
niai, dailiai pasipuošę, prie eglutės 
parodė gausiai susirinkusiems tė- 
vams ir jaunimui savo sugebėjimus. 
Per dvi valandas vaikučių būrys pa- 
sakė daug gražių eilėraščių, pridai- 
navo dar negirdėtų jaunimui dainų, 
parodė daug gražių žaidimų. Susi- 
rinkusieji buvo nustebinti taip gra- 
žiu vaikučių pasirodymu, o drauge 
ir patenkinti savąja mokytoja, kuri, 
savo darbo negailėdama, tiek daug 
pasiekė. Korespondentas. 

Švenčionėliai Eglutė. Šiemet 
ir mes, vietos lietuviai vaikučiai, bu- 
vome neužmiršti. Naujuose Metuose 
susirinkę L. Žygo bute radome mums 
paruoštą eglutę. Eslutę užsidegę, 
pagiedojome kalėdinių giesmių, dainų 
ir padeklamavome eilučių. Už tai 
mums „liliputas“ atnešė nuo Kalėdų 
senelio dovanų. Po to pažaidę išsi- 
skirstėme, džiaugdamieši savo lai- 
mėjimais. Jonė. 
elorol oloo CoN eee] 


ŽAIDIMAI 


Fantai 


Teko pastebėti, kad žaidėjai, kai 
kada nežino, kaip reikia savo „fan- 
tus išpirkti“. Čia duosime visą eilę 
uždavinių, kuriais reikale galėsite 
pasinaudoti. Ir taip, fanto išpirkėjui 
galima užduoti: 

1) Įspėti 
padainuoti, greitakalbę pasakyti, gy- 
vulių garsus pamėgdžioti, dauginimo 
lentelę iš kito galo pakartoti, švil- 
pauti nesijuokiant, pasakyti sakinį 


Wydawca-Leidėjas L. Cicėnas 


VARPELIS 


mįslę, padeklamuoti, ' 

be r, m, dž, au, ai, pasakyti pen- 
kias upes ar miestus ir t. t. 

2) Parodyti liūdną, linksmą ir 
rimtą veidą, pagirti ar papeikti save. 
Pagirti draugą, su kuriuo nesi ge- 
ruoju.  Papasakoti apie rūkymo ar 
degtinės  kenksmingumą. Padaryti 
kelioliką gimnastikos pratimų. Pa- 
daryti malūną su rankomis,— kairę 
sukti į vieną pusę, dešinę—į kitą. 
Papasakoti. atsitikimą ar visą savo 


biografiją. Nesijuokti, nors ir visi 
juokintų. Pakartoti veidų išraiškas, 
įverti adatą, stovint ant vienos 
kojos. 

3) Pabūti nebyliu, susišnekėti 
pirštais. Pamėgdžioti muzikos in- 


strumentų garsus. Sutikti ir pasi- 
šnekėti su nematomu svečiu. Nušo- 
kuoti į nurodytą vietą ant vienos 
kojos. Papasakoti, ką žinai iš isto- 


rijos ar gamtamokslio. Su juodu 
pieštuku „raudonai“ parašyti. Skai- 
čiuoti nuo šimto atgal ir vis pra- 


leisti nelyginius skaičius. 

4) Pačiam save sudeginti (už- 
rašyti ant popierėlio „save“ ir tą 
popierėlį sudeginti) Save pabu- 
čiuoti (veidrodyje). Paimti ko pats 
nematai (savo ausį). Pažinti draugą 
iš balso, iš drabužių. Pereiti per 
kambarį, jei eini vieną žingsnį prie- 
kin, o du atgal. (Žingsnis priekin, 
apsisukti, du žingsniai atgal atsi- 
sukti, žingsnis vėl priekin ir t. t.). 

Panašių uždavinių galima labai 
daug sugalvoti. Juos reikia patai- 
kyti duoti tokiems draugams, kurie 
bespręsdami daugiau juokų pada- 
rytų. 

LAIŠKŲ DĖŽUTĖ 


Vytis. Nebeatmename, kad būtume 
gavę anuos eilėraščius. Gal juos perda- 
vėme tiems, kam perduodame ir šį 'aišką. 
Iš jų laukite atsakymo rūpimais klausi- 
mais. 

J. Al-as. 


Sąsiuvinį su pasakomis 
gavome, ačiū. 


Kas tiks, vėliau įdėsi me. 


Redaktor-Redaktorius V. Budrevičius. 


Drukarnia-Spaustuvė „RUCH“ Wilno 


